Raha on eraldatud ja lootus uut puurkaevu saada, tore! Eks  positiivsele otsusele aitas pisut, kui mitte suuresti, kaasa ka meediakära. Praeguses olukorras on heameel tunnistada, et vald on püüdnud leida mooduseid, kuidas inimesi aidata: pesu pesemine, saun jms. Ainult osa inimesi justkui ei tihka ka sinna mõisasse duši alla minna, pole harjunud eriti kodust väljas taolisi asju tegema. Sotsiaaltöötajad ja ka naabrid, julgustage neid kartlikke, aastakümned tagasi, kui majades veel vanne ja muid selliseid pesemisvõimalusi polnud, töötas ju mõisas saun ja kõik käisid sinna  pesema.